

Telki Község Önkormányzata

2089 Telki, Petőfi u.1.

Telefon: (06) 26 920 801

E-mail: [hivatal@telki.hu](mailto:hivatal@telki.hu)

[www.telki.hu](http://www.telki.hu)

**Előterjesztés**

**A Köznevelési Bizottság 2022. október 20-i rendes ülésére**

**Napirend tárgy:**

**Telki Zöldmanó Óvoda 2022/2023 évi munkatervéről**

A napirendet tárgyaló ülés dátuma: 2022.10.20.

A napirendet tárgyaló ülés: Köznevelési Bizottság, Képviselő-testület

Az előterjesztést készítette: jegyző

Előterjesztő: Polgármester

A napirendet tárgyaló ülés típusa: nyílt / zárt

A napirendet tárgyaló ülés típusa: rendes / rendkívüli

A határozat elfogadásához szükséges többség típusát: egyszerű / minősített

A szavazás módja: nyílt / titkos

**1.Előzmények**, különösen az adott tárgykörben hozott korábbi testületi döntések és azok végrehajtásának állása: ------

**2. Jogszabályi hivatkozások**: a nevelési–oktatási intézmények működéséről és a köznevelési intézmények névhasználatáról szóló 20/2012. (VIII.31.) EMMI rendelet (a továbbiakban: Rendelet) 3. § (1) bek.

**3.Költségkihatások** és egyéb szükséges feltételeket, illetve megteremtésük javasolt forrásai:

Óvoda éves költségvetési keret

**4. Tényállás bemutatása:** Az óvodai nevelési év helyi rendjét – a nevelési–oktatási intézmények működéséről és a köznevelési intézmények névhasználatáról szóló 20/2012. (VIII.31.) EMMI rendelet (a továbbiakban: Rendelet) 3. § (1) bekezdése alapján – az óvoda munkaterve határozza meg.

A rendelet 3.§ (2) bekezdése értelmében „az óvodai nevelés helyi rendjében kell meghatározni:

* az óvodai nevelés nélküli munkanapok számát, felhasználását,
* a szünetek időtartamát,
* az óvodai élethez kapcsolódó ünnepek megünneplésének időpontját,
* nemzeti ünnepek, megemlékezések időpontját,
* az előre tervezhető nevelőtestületi értekezletek, szülői értekezletek, fogadóórák időpontját,
* az intézmény bemutatását szolgáló pedagógiai célú óvodai nyílt nap tervezett időpontját,
* minden egyéb, a nevelőtestület által szükségesnek ítélt kérdést.”

A nemzeti köznevelésről szóló 2011. évi CXC. törvény (továbbiakban: a Nkt.) 70. § (2) bekezdése szerint a munkatervet a nevelőtestület fogadja el.

A Rendelet 3.§ (1) bekezdése alapján a munkatervek elkészítéséhez az óvodavezető kikéri a fenntartó véleményét.

Az intézmény munkatervét a vonatkozó jogszabályok előírásainak figyelembevételével elkészítette az intézményvezető.

Telki, 2022. október 17.

Deltai Károly

Polgármester

**Határozati javaslat**

**Telki község Önkormányzat Képviselő-testülete**

**/2022. (X. ) Öh. számú**

**Határozata**

**Telki Zöldmanó Óvoda 2022/2023 évi munkatervének elfogadásáról**

Telki község Képviselő-testülete megtárgyalta és elfogadja a Telki Óvoda 2022/2023 nevelési évre vonatkozó munkatervét.

Határidő: azonnal

Felelős: Polgármester